ประกาศคณะกรรมการกํากับหลักทรัพย์และตลาดหลักทรัพย์ที่ กธ. 30/2543เรื่อง การทําธุรกรรมและการให้บริการด้านอนุพันธ์ของบริษัทหลักทรัพย์นอกตลาดหลักทรัพย์แห่งประเทศไทย\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 14 และมาตรา 98 (3) (4) และ (8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันถัดจากวันที่ประกาศในราชกิจจานุเบกษาเป็นต้นไปข้อ ๒ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2541 เรื่อง การทําธุรกรรมด้านอนุพันธ์ของบริษัทหลักทรัพย์ ลงวันที่ 16 กุมภาพันธ์ พ.ศ. 2541ข้อ ๓ ในประกาศนี้ "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ หรือการค้าหลักทรัพย์ เว้นแต่กรณีที่กําหนดไว้ในข้อ 6 และข้อ 15 "สถาบันการเงิน" หมายความว่า สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน "สถาบันการเงินต่างประเทศ" หมายความว่า บริษัทที่จดทะเบียนและตั้งอยู่ในต่างประเทศซึ่งสามารถให้บริการด้านอนุพันธ์ได้ตามกฎหมายของประเทศนั้น "อนุพันธ์" หมายความว่า สัญญาที่มีมูลค่าเปลี่ยนแปลงตามมูลค่าของสินค้าอ้างอิงหรือระดับตัวเลขของตัวแปรอ้างอิง หรือเหตุการณ์ที่เกี่ยวข้องกับสินค้าอ้างอิงหรือตัวแปรอ้างอิง "สินค้าอ้างอิง" หมายความว่า หลักทรัพย์ เงินตราสกุลใด ๆ หรือสินทรัพย์ทางการเงินอื่นใดที่สํานักงานประกาศกําหนด "ตัวแปรอ้างอิง" หมายความว่า อัตราดอกเบี้ย ดัชนีกลุ่มหลักทรัพย์ ดัชนีทางการเงิน หรือตัวแปรทางการเงินอื่นใดที่สํานักงานประกาศกําหนด "ซื้อขายอนุพันธ์" หมายความว่า เข้าผูกพันตามอนุพันธ์ "ฐานะอนุพันธ์" หมายความว่า ภาระหรือสิทธิอันเนื่องมาจากการซื้อขายอนุพันธ์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๔ ให้สถาบันการเงินที่จัดตั้งขึ้นตามกฎหมายอื่นและได้รับใบอนุญาตประกอบธุรกิจหลักทรัพย์ ซื้อขายอนุพันธ์หรือมีฐานะอนุพันธ์เพื่อตนเองได้ตามมาตรา 98 (4)หมวด ๑ การทําธุรกรรมด้านอนุพันธ์นอกตลาดหลักทรัพย์แห่งประเทศไทย\_\_\_\_\_\_\_\_\_\_\_\_\_\_\_\_\_\_ข้อ ๕ ความในหมวดนี้ไม่ให้ใช้บังคับกับสถาบันการเงินที่จัดตั้งขึ้นตามกฎหมายอื่น และได้รับใบอนุญาตประกอบธุรกิจหลักทรัพย์ข้อ ๖ ให้บริษัทหลักทรัพย์ซื้อขายอนุพันธ์หรือมีฐานะอนุพันธ์เพื่อตนเองกับสถาบันการเงินหรือสถาบันการเงินต่างประเทศ โดยมีวัตถุประสงค์เพื่อป้องกันความเสี่ยงจากการเปลี่ยนแปลงมูลค่าของสินทรัพย์ หนี้สิน หรือภาระผูกพันที่บริษัทหลักทรัพย์มีอยู่หรือจะมีในอนาคตอันใกล้ได้ บริษัทหลักทรัพย์ตามวรรคหนึ่ง ให้หมายความถึง บริษัทที่ได้รับใบอนุญาตประกอบธุรกิจหลักทรัพย์ไม่ว่าประเภทใดข้อ ๗ บริษัทหลักทรัพย์จะซื้อขายอนุพันธ์หรือมีฐานะอนุพันธ์เพื่อตนเองนอกจากกรณีตามข้อ 6 ได้เฉพาะกับคู่สัญญาที่เป็นผู้ลงทุนตามประเภทที่กําหนดในข้อ 11 และเป็นอนุพันธ์ที่มีสินค้าอ้างอิงหรือตัวแปรอ้างอิงตามที่กําหนดในข้อ 12 และต่อเมื่อได้รับอนุญาตจากสํานักงานข้อ ๘ ให้บริษัทหลักทรัพย์ที่ประสงค์จะขออนุญาตซื้อขายอนุพันธ์หรือมีฐานะอนุพันธ์ตามข้อ 7 ยื่นคําขออนุญาตต่อสํานักงานตามแบบและหลักฐานที่สํานักงานกําหนด บริษัทหลักทรัพย์จะได้รับอนุญาตให้ซื้อขายอนุพันธ์หรือมีฐานะอนุพันธ์ได้ต่อเมื่อแสดงได้ถึงคุณลักษณะในเรื่องต่อไปนี้ (1) บุคลากรที่ทําหน้าที่รับผิดชอบในการตัดสินใจในการทําธุรกรรมด้านอนุพันธ์เพื่อบริษัทหรือการบริหารความเสี่ยงจากการดําเนินกิจการของบริษัทมีจํานวนที่เพียงพอ และเป็นผู้ที่มีความรู้ความเข้าใจหรือประสบการณ์ที่เป็นประโยชน์เพียงพอกับงานที่รับผิดชอบ (2) นโยบายและมาตรการในการควบคุมและบริหารความเสี่ยงจากการดําเนินกิจการ การจัดการด้านการปฏิบัติการ และระบบการควบคุมภายในของบริษัท มีประสิทธิภาพ มีระเบียบ และวิธีปฏิบัติที่ชัดเจนอย่างน้อยในเรื่อง (ก) การมีระบบรองรับการคํานวณความเพียงพอของเงินกองทุนตามมาตรฐานที่สํานักงานกําหนดหรือมาตรฐานอื่นที่สูงกว่าตามที่สํานักงานให้ความเห็นชอบ (ข) การจํากัดฐานะอนุพันธ์ (position limit) ที่บริษัทจะมีได้ ณ ขณะใดขณะหนึ่งเมื่อพิจารณาจาก1. ฐานะอนุพันธ์โดยรวม2. ฐานะอนุพันธ์ส่วนที่บริษัทไม่มีการป้องกันความเสี่ยง3. ฐานะอนุพันธ์ต่อสินค้าอ้างอิงหรือตัวแปรอ้างอิงประเภทใดประเภทหนึ่ง4. ฐานะอนุพันธ์ต่อคู่สัญญารายใดรายหนึ่ง5. ฐานะอนุพันธ์ที่มีผลขาดทุน (ก) หน่วยงานตรวจสอบภายใน (internal audit) ที่ทําหน้าที่ตรวจสอบการดําเนินกิจการของบริษัทอย่างสม่ําเสมอ (ข) หน่วยงานดูแลการปฏิบัติงาน (compliance unit) ซึ่งต้องเป็นอิสระและทําหน้าที่อย่างสม่ําเสมอ (ค) ระบบที่เหมาะสมและเชื่อถือได้ในการบันทึกข้อมูลและการรายงานข้อมูลต่อผู้บริหารตามลําดับชั้นข้อ ๙ ในการพิจารณาคําขออนุญาต ให้สํานักงานแจ้งผลการพิจารณาให้บริษัทหลักทรัพย์ทราบภายในสามสิบวันนับแต่วันที่สํานักงานได้รับคําขอ พร้อมเอกสารหลักฐานที่ถูกต้องครบถ้วนข้อ ๑๐ บริษัทหลักทรัพย์ที่ได้รับอนุญาตตามข้อ 8 ต้องดํารงคุณลักษณะไม่ให้ต่ํากว่าที่ได้แสดงไว้ต่อสํานักงานตลอดเวลาที่บริษัทหลักทรัพย์มีการซื้อขายอนุพันธ์หรือมีฐานะอนุพันธ์ข้อ ๑๑ คู่สัญญาที่บริษัทหลักทรัพย์จะซื้อขายอนุพันธ์หรือมีฐานะอนุพันธ์ตามข้อ 7ต้องเป็นผู้ลงทุนตามประเภทต่อไปนี้ (1) ธนาคารพาณิชย์ (2) บริษัทเงินทุน (3) บริษัทหลักทรัพย์เพื่อบัญชีของตนเอง หรือเพื่อการบริหารกองทุนส่วนบุคคล หรือเพื่อการจัดการโครงการลงทุนที่จัดตั้งขึ้นตามกฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ (4) บริษัทเครดิตฟองซิเอร์ (5) บริษัทประกันภัย (6) นิติบุคคลที่มีกฎหมายเฉพาะจัดตั้งขึ้นซึ่งมิได้เป็นบุคคลตาม (9) (7) ธนาคารแห่งประเทศไทย (8) สถาบันการเงินระหว่างประเทศ (9) ส่วนราชการและรัฐวิสาหกิจตามกฎหมายว่าด้วยวิธีการงบประมาณ (10) กองทุนเพื่อการฟื้นฟูและพัฒนาระบบสถาบันการเงิน (11) กองทุนบําเหน็จบํานาญข้าราชการ (12) กองทุนสํารองเลี้ยงชีพ (13) กองทุนรวม (14) นิติบุคคลที่มีเงินลงทุนในหลักทรัพย์ตามงบการเงินปีล่าสุดที่ผู้สอบบัญชีตรวจสอบแล้วตั้งแต่หนึ่งร้อยล้านบาทขึ้นไป (15) นิติบุคคลซึ่งมีผู้ถือหุ้นเป็นบุคคลตาม (1) ถึง (14) ถือหุ้นรวมกันเกินกว่าร้อยละเจ็ดสิบห้าของจํานวนหุ้นที่มีสิทธิออกเสียงทั้งหมด (16) ผู้ลงทุนต่างประเทศซึ่งมีลักษณะเดียวกับผู้ลงทุนตาม (1) ถึง (15) โดยอนุโลม (17) ผู้ลงทุนที่ไม่ใช่ผู้ลงทุนตาม (1) ถึง (16) ซึ่งลงทุนในอนุพันธ์โดยมีมูลค่าที่ใช้อ้างอิง (notional amount) ตั้งแต่สิบล้านบาทขึ้นไป ทั้งนี้ เมื่อบริษัทหลักทรัพย์พิจารณาแล้วว่าผู้ลงทุนได้ลงทุนในอนุพันธ์เพื่อวัตถุประสงค์ในการป้องกันความเสี่ยงสําหรับสินทรัพย์ หนี้สิน หรือภาระที่มีอยู่หรือกําลังจะมีในอนาคตอันใกล้ หรือเพื่อเป็นการปรับโครงสร้างผลตอบแทนการลงทุนในตราสารทางการเงินที่ผู้ลงทุนมีอยู่หรือกําลังจะลงทุนข้อ ๑๒ อนุพันธ์ที่บริษัทหลักทรัพย์จะซื้อขายหรือมีฐานะอนุพันธ์ตามข้อ 7 ต้องเป็นอนุพันธ์ที่มีสินค้าอ้างอิงหรือตัวแปรอ้างอิงเป็น (1) หลักทรัพย์ (2) ดัชนีกลุ่มหลักทรัพย์ (3) อัตราดอกเบี้ย (4) เงินตราสกุลใด ๆ (5) สินค้าอ้างอิงหรือตัวแปรอ้างอิงอื่นตามที่สํานักงานประกาศกําหนดข้อ ๑๓ ในกรณีที่บริษัทหลักทรัพย์จะให้คําแนะนําแก่คู่สัญญาเพื่อการซื้อขายอนุพันธ์หรือมีฐานะอนุพันธ์เพื่อตนเอง ห้ามมิให้บริษัทหลักทรัพย์แสดงข้อความอันเป็นเท็จหรือปกปิดข้อความจริงอันควรบอกให้แจ้ง อันเป็นการหลอกลวงคู่สัญญา หรืออันอาจก่อให้คู่สัญญาสําคัญผิดในสาระสําคัญเกี่ยวกับอนุพันธ์ข้อ ๑๔ บริษัทหลักทรัพย์ใดซื้อขายอนุพันธ์หรือมีฐานะอนุพันธ์โดยฝ่าฝืนหรือไม่ปฏิบัติตามข้อกําหนดในหมวดนี้ ให้สํานักงานมีอํานาจสั่งให้บริษัทหลักทรัพย์นั้น (1) หยุดการซื้อขายอนุพันธ์เป็นระยะเวลาตามที่สํานักงานเห็นสมควรหรือจนกว่าบริษัทหลักทรัพย์จะดําเนินการแก้ไขหรือปฏิบัติให้เป็นไปตามข้อกําหนดในหมวดนี้ (2) กระทําการหรืองดเว้นกระทําการอื่นใดที่จําเป็นเพื่อให้การดําเนินงานของบริษัทหลักทรัพย์เป็นไปตามข้อกําหนดในหมวดนี้หมวด ๒ การให้บริการด้านอนุพันธ์นอกตลาดหลักทรัพย์แห่งประเทศไทย\_\_\_\_\_\_\_\_\_\_\_\_\_\_\_\_\_\_ข้อ ๑๕ บริษัทหลักทรัพย์ในหมวดนี้ให้หมายความรวมถึงบริษัทที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุนข้อ ๑๖ บริษัทหลักทรัพย์สามารถให้คําแนะนําแก่ลูกค้าเกี่ยวกับการซื้อขายอนุพันธ์ คุณค่าของอนุพันธ์ หรือความเหมาะสมในการซื้อขายอนุพันธ์ หรือเป็นนายหน้าหาคู่สัญญาซื้อขายอนุพันธ์ในลักษณะที่เป็นคนกลางระหว่างผู้ซื้อและผู้ขายโดยไม่มีภาระรับผิดชอบอย่างอื่น หรือให้บริการอื่นที่จําเป็นอันเกี่ยวกับหรือเนื่องจากบริการดังกล่าวได้ ให้บริษัทหลักทรัพย์ที่จะให้บริการด้านอนุพันธ์ตามวรรคหนึ่ง แจ้งให้สํานักงานทราบถึงการให้บริการด้านอนุพันธ์ที่ประสงค์จะดําเนินการล่วงหน้าอย่างน้อยห้าวันทําการก่อนวันเปิดให้บริการด้านอนุพันธ์ดังกล่าวข้อ ๑๗ การให้บริการด้านอนุพันธ์ตามข้อ 16 ให้กระทําได้เฉพาะกรณีที่ลูกค้าเป็นผู้ลงทุนตามประเภทที่กําหนดในข้อ 11 ข้อ ๑๘ ห้ามมิให้บริษัทหลักทรัพย์แสดงข้อความอันเป็นเท็จหรือปกปิดข้อความจริงอันควรบอกให้แจ้ง อันเป็นการหลอกลวงลูกค้า หรืออันอาจก่อให้ลูกค้าสําคัญผิดในสาระสําคัญเกี่ยวกับอนุพันธ์ข้อ ๑๙ ในการให้บริการด้านอนุพันธ์ตามข้อ 16 บริษัทหลักทรัพย์ใดฝ่าฝืนหรือไม่ปฏิบัติตามข้อกําหนดในหมวดนี้ที่พิจารณาได้ว่าบริษัทหลักทรัพย์นั้นไม่เหมาะสมที่จะให้บริการด้านอนุพันธ์ต่อไป ให้สํานักงานมีอํานาจสั่ง (1) ให้บริษัทหลักทรัพย์นั้นระงับการให้บริการด้านอนุพันธ์เป็นระยะเวลาตามที่สํานักงานเห็นสมควรหรือจนกว่าบริษัทจะดําเนินการแก้ไขหรือปฏิบัติให้เป็นไปตามข้อกําหนดในหมวดนี้ (2) ให้บริษัทหลักทรัพย์นั้นกระทําการหรืองดเว้นกระทําการอื่นใดที่จําเป็นเพื่อให้การดําเนินงานของบริษัทเป็นไปตามข้อกําหนดในหมวดนี้ผู้มีอํานาจลงนาม - ประกาศ ณ วันที่ 24 สิงหาคม พ.ศ. 2543 (นายธารินทร์ นิมมานเหมินท์)รัฐมนตรีว่าการกระทรวงการคลังประธานกรรมการ คณะกรรมการกํากับหลักทรัพย์และตลาดหลักทรัพย์